b'\n_START_ARTICLE_\nKauneuspilkku\n_START_PARAGRAPH_\nKauneuspilkku on kasvoissa luonnostaan oleva tai kosmeettisin v\xc3\xa4rein lis\xc3\xa4tty, muuta ihoa tummempi piste. Se on vanha tapa korostaa kasvojen vaaleutta. Kauneuspilkku piirret\xc3\xa4\xc3\xa4n usein rajauskyn\xc3\xa4ll\xc3\xa4, mutta nyky\xc3\xa4\xc3\xa4n on olemassa my\xc3\xb6s uusi tapa pit\xc3\xa4\xc3\xa4 kauneuspilkkua: kauneuspilkun sijasta yl\xc3\xa4huuleen laitetaan l\xc3\xa4vistys, jonka nimi on Madonna tai Marilyn ja joka on saanut nimens\xc3\xa4 Marilyn Monroen kauneuspilkun my\xc3\xb6t\xc3\xa4. Marilynill\xc3\xa4 kauneuspilkku ei kuitenkaan sijainnut yl\xc3\xa4huulessa vaan enemm\xc3\xa4n poskenpuolella.'